2: Indirek. Plaas die twee kolerakkies drie ystertjies ver van die kante af in lyn met die ystertjies van die rooster. Plaas blokkie blits by albei en pak tussen 20 en 30 charcoals per rakkie om/op dit en laat brand met deksel af. Wanneer al die kole grys is, plaas boonste rooster in lyn met onderste op, plaas vleis in middel bokant die drupbak. Die tinfoelieagtige drupbakke koop mens in pakke by die verskaffers en kan hergebruik word tot hy die gees gee.
Plaas dan die deksel op met die gate na vore soos die roosters ook moet lê. Voor verwys na die handvatsel wat by die poot sonder wieletjies is. Albei ventileerders moer deurgans oop wees. Draai die weber so dat die rook wat by die boonste ventileerder uitkom na voor waai, met ander woord in jou gesig as jy voor die weber staan. Dit is die "volmaakte set-up. Wanneer jy klaar gebraai het maak die twee ventileerders toe dan vrek die kole dadelik en kan jy dit weer gebruik as jy wil, dus gebruik genoeg kole eerder as te min.
Nota: Gebruik charcoal (harde rondes of driehoeke) en verkieslik die indirekte braai metode met die kole aan twee kante en drupbak in die middel. Plaas 30 charcoals aan elke kant met blitz. Hou die weber oop tot kole almal grys is. Plaas vleis in en deksel op. Albei roosters moet na die voorkant kyk om konveksie te bevorder. Die deksel ook. Die onderste en boonste gate moet heel oop wees en oop bly. Die wind moet van agterkom, draai die weber. Moenie kort kort loer nie. Hoender vat 'n uur, ens.
Robertson se Portuguese Chicken spice
Ons gooi alles in 'n groot tupperware bak en skud tot alles gemeng is.
As die kole reg is sit die hoender op en bedek met die deksel en los vir twee ure.
Dis die lekkerste crispy hoender!
Bron: Nicolene Boonzaier
handvol vars kruie van jou keuse, bv. origanum, tiemie, Italiaanse pietersielie of salie
Verhit 'n klein pannetjie oor matige hitte en rooster amandels droog (sonder enige olie) vir 'n paar minute tot goudbruin. Wees versigtig dat dit nie brand nie, want dit rooster baie vinnig.
Berei ketelbraai met ongeveer 30 brikette in elke kolehouer.
Die kole is gereeld sodra 'n dun lagie as op die brikette vorm. Sit blikkies saagsels direk op kole met rooster bo-oor en plaas hoender in middel van rooster, maar nie direk bo-oor kole nie.
Plaas deksel op. Hou ventilasiegate bo en onder oop. Rooster vir 1 uur. Toets hoender deur 'n skerp mes of metaal-kebabstokkie in die diktse deel van dy te druk. As helder vloeistof uitloop, is hoender gaar. Rooster nog 15-20 minute indien nodig. Weens die gaarmaak-metode en rook sal die hoendervleis dalk effens pienkerig vertoon. Indien dit nie bloederig is nie, is hoender beslis gaar.
Sit hoender met die Aromatiese pilaf (sien resep hieronder), 'n groenslaai en vars vrugte voor.
1. Eikesaagsels kan by enige hardewarewinkel of by groot supermarkte gekoop word.
2. Die hoender kan ook in die oond teen 180 °C gaargemaak word. Dit sal tussen 1-1½ uur neem, afhangend van hoe groot die hoender is.
Rede : Die houtskool is nie saamgepers nie en gaan nie lank genoek brand nie.
Aansteek: Gebruik eerder te veel as te min blits.
Rede : Niemand wil regtig blaas en hoes en proes om n vuur aan die gang te kry nie.
(Al laat dit jou voel soos Bear Grylls of Mcguyver)
Wag dat jou blits lekker brand voor jy jou brikette op gooi . Gebruik genoeg brikette
vir die tipe vleis wat jy wil gaarmaak . Ek pak aldyt myne so 3lae elke kant.
+- 15 brikette ekle kant . Nou wag jy totdat al jou brikette mooi wit warm is
(letterlik) As jy jou deksel toemaak voor al die kole aan die gloei is gaan hulle vrek.
Dit was nou op julle merke , gereed , en nou ……
Gaan : Nou plaas jy jou vleisie op die boonste rooster , in die middel van die 2 rye kole .
Nou is dit ook die perfekte tyd om jou skaafsels oor die kole te strooi as jy die vleis wil rook.(net so n handjievol op elke ry kole)
Sit die deksel op . Maak seker die ventilasie gate bo op die deksel is oop , anders gaan jou kole smoor.
Vir die gaarmaak van verkillende snitte vleis kan jy dieselfde kriteria as die vir die oonde gebruik bv. 1/2 uur per 500g en so aan.
Dit is nie nodig om jou skepping kort kort om te draai in n Weber nie.
Inteendeel hoe langer hy toebly hoe beter hou hy die teperatuur konstant , net soos jou oond ,hy vat net 2x langer om weer op temperatuur te kom.
Sit nou terug saam met jou gaste en ontspan totdat dit tyd is om jou skepping af te haal , te kerf , te bewonder en dan te smul (of verslind).
(kan ook in 'n gewone oond gaargemaak word)Hierdie is een van Ina Paarman se gunsteling-resepte en is baie gewild by fynproewers wat daarvan hou om in die buitelug te onthaal. Dis 'n staatmaker wat ook maklik in 'n elektriese oond gaargemaak word vir enige kuier-geleentheid.1 heel (kleinerige) varkboud van ongeveer 3,5 kg
1 x pakkie Ina Paarman's Lemon & Herb Coat & Cook Sauce
appelsous of kweperpuree vir bedieningVra die slagter om die varkboud se vel in een stuk af te haal sodat daar nog 'n dun lagie vet op die varkboud agterbly. Hou die vel eenkant tot omtrent 30 minute voordat die boud bedien word. Sit die vel op kombuispapier op 'n bord en sit dit oop sonder enige bedekking in die yskas.Vryf die boud reg rondom in met die Lemon & Black Pepper geurmiddel. Vryf nou in met olyfolie. As jy tyd het, laat hierdie gegeurde boud nou oornag in die yskas rus.(Bedek liggies met kleefplastiek).
Bereken vooraf die totale gaarmaaktyd van die boud. 'n Veilige formule is om die boud 1 uur vir elke kg wat dit weeg, teen 170°C te bak, met 'n pro-rata hoeveelheid tyd bygereken vir die hoeveelheid gram meer as 'n kilogram. 'n Varkboud van 3,5 kg sal dus 3 uur en 30 minute bak. Aan die einde van die gaarmaakperiode voeg jy altyd 20- 25 minute ekstra gaarmaaktyd by.
Indien jy 'n gas-braaiketel het, stel die hitte op medium-warm (170°C) of verhit jou elektriese oond vooraf to 170°C. Indien jy met brikette braai, sorg vir matige (nie baie warm nie) kole.
Sit die boud oop op die draadrakkie van die ketelbraai of in die gewone oond. Maak die Weber se deksel toe. Sit 'n bak of foeliehouer onder die rakkie waarop die boud is, om die souserigheid wat afdrup op te vang.
Bak die boud vir ongeveer 2 ure en moenie die oond of die braaiketel onnodig oopmaak nie.
Sny nou met 'n sker 'n klein hoekie van die Lemon & Herb sous se pakkie af, en gebruik die pakkie soos 'n spuitbuis. Spuit 'n dun lagie sous bo-oor die varkboud, maak die oond of braaiketel weer toe en bak verder. Bespuit elke 20 minute, totdat al die sous opgebruik is.
Verwyder die boud en plaas in die lou-oond, of toegemaak onder foelie op 'n dienbord op 'n warmskinkbord om vir 15 – 20 minute te "rus". Die rusperiode sal 'n sappige eindproduk verseker.
Vryf die vel in met sout en 'n bietjie olyfolie, en sny in 2 cm repe vir individuele porsies. Sit oop op 'n bakplaatjie en bak in 'n warm oond (200°C) of selfs onder die oondrooster totdat die velkant goudbruin en bros is. Dit kan halfpad omgedraai word om die vetkantjie ook bros te bak.
Sny die varkboud in dun skyfies en sit voor saam met die repe bros varkvel (crackling) en warm appelsous of kweperpuree.
Korrelmosterd is ook heerlik saam met die skyfies varkboud.
Polenta of aartappels in enige vorm is heerlik by die boud. Sit ook voor met 'n helderkleurige verskeidenheid groente.
Koue skywe varkboud is veral heerlik saam met mosterd, blatjang of "chilli jam" op toebroodjies die volgende dag.
Om die aantal porsies uit 'n varkboud maklik te bereken, werk op 220g rou vleis per persoon.
Dis altyd 'n goeie idee om jou varkboud vooraf by jou slagter te bestel. Vra spesiaal vir 'n boud van 'n kleinerige varkie, dan sal jy verseker wees dat die boudjie 'n mooi "ronde" vorm het. As daar nie 'n kleinerige varkboud beskikbaar is nie, gebruik 'n deel van 'n groter varkboud, maar vra jou slagter om dit vir jou te ontbeen en vas te bind vir 'n netjiese vorm.